[{"text_idx": "#000013", "text": "Mae tri o olwyr talentog ifanc y Scarlets wedi cytuno ar gytundebau newydd."}, {"text_idx": "#000015", "text": "Mae Roberts wedi serennu\u2019r tymor yma ers dychwelyd o anaf i\u2019w ben-glin yn y flwyddyn newydd. Mae\u2019r chwaraewr 22 oed o Lanelli wedi ymddangos 23 o weithiau ers gwneud ei ymddangosiad cyntaf yn erbyn y Dreigiau yn 2020, gan sgori ei gais cyntaf yn erbyn Bayonne ym mis Ionawr."}, {"text_idx": "#000016", "text": "Y chwaraewr o Bontyberem Ioan Nicholas oedd y chwaraewr ifancaf i gynrychioli\u2019r Scarlets pan wnaeth ei ymddangosiad cyntaf yn 17 oed yn ystod ge\u0302m gyfeillgar yn erbyn Jersey ym mis Awst 2015, gan wneud ei ymddangosiad cyntaf yn y Pro12 yn erbyn Ulster mis yn hwyrach. Nawr yn 25, mae Ioan wedi chwarae 69 o gemau, gan chwarae ar yr asgell, fel cefnwr ac fel canolwr."}, {"text_idx": "#000017", "text": "James, 20, ydy\u2019r chwaraewr diweddaraf o Gaerfyrddin i raddio o\u2019r Academi i\u2019r garfan hyn. Wedi\u2019i gapio i Gymru D20, cafodd y canolwr pwerus perfformiad cryf yn ystod ei ymddangosiad URC cyntaf gan sgori gais yn erbyn Caeredin ym mis Chwefror ac fe ddechreuodd yn ei ge\u0302m URC gyntaf yn erbyn Glasgow penwythnos diwethaf. Chwaraeodd yn y gemau cyfeillgar y tymor yma yn erbyn Bryste a\u2019r Saraseniaid hefyd."}, {"text_idx": "#000018", "text": "Dywedodd prif hyfforddwr y Scarlets Dwayne Peel: \u201cMae Joe, Ioan ac Eddie yn dri chwaraewr talentog ifanc sydd wedi datblygu trwy\u2019r system academi yma. Mae Joe wedi rhagori ers dychwelyd o\u2019i anaf o ddiwedd tymor diwethaf; mae Ioan wedi chwarae gyda\u2019r clwb ers amser ond yn parhau i berfformio i ni ble bynnag rydym eisiau iddo, tra bod Eddie yn chwaraewr rydym yn gyffroes iawn amdano ac yn barod wedi dangos ei ddoniau tymor yma."}]